Běły žrawc

Běły žrawc (Carcharodon carcharias) pochadźa ze swójby harjenkowych žrawcow.
Wón je za wjele ludźi najstrašniše zwěrjo morja, a liči tež k najstrašnišim žrawcam.
We woprawdźitosći pak njeje tak strašny, kaž sej wšitcy mysla. Dokelž pak žrawc ludźi husto z jeho picu zaměni, je za mnohich najagresiwniša potwora morja.

 Napohlad 
Běły žrawc ma přerěznu dołhosć wot 3-6 metrow a docpěje někak wahu wot maksimalnje 2000 kilogramow, při čimž su žonki husćišo wjetše hač mužiki. Najwjetši eksemplar, kiž bu hdy popadnjeny, bě 3,2 tonje ćežki a 6,40 metrow dołhi.
Běły žrawc ma postawu kaž normalny žrawc. Jeho ćěło je w formje torpeda, tak zo je perfektny płuwar.
Wón móže samo spěšnosć wot 60 kilometrow w hodźinje docpěć.
Jeho ćěło wobsedźi serpoformowane wopušowe pjerico, třiróžkate chribjetne pjerico a dołhe hrudźne pjerica, kiž su deleka na špickach ćmowobarbne.
Huba žrawca je šěroka a kusk kulojta, zuby wobsedźi třiróžkate. Jara nadpadnu jeho wulkej woči, kaž tež wulke žabrowe špalty.

 Domizna 
Běły žrawc je skoro we wšitkich morjach žiwy, wosebje w měrnych wodźiznach. Wón zjewi pak so tež w subtropiskich a tropiskich morjach, tam pak je najradšo jenož w zymje. Často pokaza so tež při brjohach južneje Ameriki, Awstralskej a Kaliforniskej.
Běły žrawc hońtwjeri blisko při brjoze, hdźež su wjele ćulenje a mórske lawy žiwe.
Hewak přebywa tež w tych kónčinach, hdźež kromy kontinentow nahle do morja du.

 Rozmnoženje 

Běły žrawc porodźi někak 2 do 10 młodźatow, kotrež wuwija so 14-18 měsacow w maćernym žiwoće. Wosebite je, zo móža so žrawcowe młodźata w brjuše maćerje mjez sobu zežrać.

 Je Běły žrawc wohroženy? 

Běły žrawc je najbóle škitana žrawcowa družina swěta, ale tohodla sylnje wohroženy. Je samo hižo tak daloko, zo su přemało zwěrjatow za rozmnoženje. Tohodla je swětopřirodny zwjask IUCN Běłeho žrawca w lěće 2000 na čerwjenu lisćinu wohroženych zwěrjatow sadźił. 
Přičina za wotemrěće tež je, zo liči w Awstralskej a sewjerowuchodnej USA, přez wuspěch filma „Der Weiße Hai“, jako wosebita trofeja pola sportowych rybarjow.

 Wotkaz 

Kategorija:Ryby